Tordenskiolds gate (Hønefoss)

Tordenskiolds gate er ei delt gate på Nordsiden i Hønefoss. Den tar av fra Parkgata i sør, men slutter alt ved nummer 4 (Hønefoss Frikirke), like oppunder nordøstenden av friområdet Sankthanshaugen. Der gjør gata et opphold over en del som inngår under friområdet, til den starter opp igjen ved eiendommene sør for Gullagata og krysser over denne og løper nordøstover til den møter Jernbaneveien og Roa-Hønefosslinjen på den opprinnelige Bergensbanen. Gullagata og Grensegata er eneste tverrgater til Tordenskiolds gate.

Tordenskiolds gate ligger for det meste innenfor de gamle bygrensene, men en liten del ligger i tidligere Norderhov herredskommune, nord for Grensegata. Gata har et parallelt løp med Parkgata og Hønengata og preges av villahusbebyggelser.

Gater i Hønefoss
Veier i Ringerike